  Виталий Пронин Ӝегатэм уждунлэн быдӟалаезъя Удмурт шаер Приволжск федерал округын 2-тӥ инты басьтэ.1-тӥ сентябрьлы 49 миллион манет тыр пунэмъёс люкаськемын. Шаерысьтымы Ужъя кун инспекцилэн кивалтӥсез Светлана Шекунова верамъя, тужгес секыт югдур Глазов ёросысь Лэсьтӥськонъя Чепца управлениын. Сое эскерон борды басьтӥськиз Кун Кенеш. Ужпум ӝутэмын вал арня вискын парламентлэн Президиумаз.Ас вакытаз управление быдэс Глазовез пуктӥз. Артысь ёросъёслы но юрттӥськиз. Уйпалан бетон лэсьтонъя мукет завод ӧвӧл уго. Но али тапалан пуктӥськон сокем бадӟым ӧвӧл ни. Штанигуртын нылпи сад, Глазовысь 8 номеро гимназилы спортзал лэсьто ик, но секыт югдурысь потыны со уг юртты.Котьма ке но ваньбур кусыпъёсъя министр Рустем Зайнуллин шуэ: управленилы бырыны сётоно ӧвӧл. Солэн акциосыз пӧлысь ӝыныез - государстволэн."УД" Теги: пунэм Удмуртия ужпум экономика  